রাস্তায় হাত দিলেই উঠে আসছে পিচের আস্তরণ

ঝাড়্গ্রাম: সদ্য নির্মিত রাস্তায় হাত দিলেই উঠে আসছে পিচের আস্তরণ। বেরিয়ে আসছে গুটি খোয়া। রাস্তা নির্মাণ নিম্নমানের সামগ্রী (Construction Roads Low Quality Materials) ব্যবহার ও দুর্নীতির (Road Construction Materials Corruption) অভিযোগ তুলল গ্রামবাসীরা। বিনপুর (Binpur) এক নম্বর ব্লকের দহিজুড়ি এলাকায় রাস্তার এমন অবস্থা। ক্ষুব্ধ এলাকার বাসিন্দারা। গত কয়েকদিন আগে রাতেই রাস্তায় পিচের পলেপ পড়েছে। কিন্তু গাড়ি চলাচল করতেই উঠতে শুরু করেছে পিচ। এমন রাস্তা হল, যে আঙুল দিয়ে খোঁচাতেই রাস্তার পিচের চকলা উঠে আসছে হাতে। রাস্তার পিচ উঠে কঙ্কাল সার দশা। যা নিয়ে ক্ষোভ মানুষের।

আরও পড়ুন: স্কুলের বন্ধ ঘরেই পচছে মিড ডে মিলের চাল, ধরেছে পোকা

গত ৬ মাস আগে এই রাস্তায় অবরোধ করে ছিল গ্রামের মানুষ। স্কুল ছাত্রছাত্রীরদের দাবি, সঠিকভাবে নির্মিত হোক রাস্তা। যা নিয়ে রাস্তা নির্মাণের প্রতিশ্রুতি দিয়েছিল স্থানীয় প্রশাসন। দহিজুরি থেকে পরিহাটি যাওয়ার রাস্তার কাজ শুরু হয়। ওই রাস্তা দীর্ঘদিন ধরেই বেহাল। অনেক বলার পর সেই রাস্তা নির্মাণের কাজ শুরু হয়। কিন্তু কাজ হতে না হতেই সেই পিচ রাস্তা থেকে উঠে যাচ্ছে। আঙুল দিয়ে একটু খোঁচাতেই রাস্তার পিচ উঠে যাচ্ছে। গ্রামবাসীদের অভিযোগ, কাজ ঠিকঠাক হচ্ছে না। গাড়ি চলাচল করতেই পিচের পলেপ উঠতে
শুরু করেছে। রাস্তার গুটি বেরিয়ে আসছে, ক্ষুব্ধ হচ্ছেন স্থানীয় সাধারণ মানুষ। স্থানীয়দের অভিযোগ, রাস্তার নির্মাণে বেনিয়াম ও দুর্নীতি করা হয়েছে। যার ফলে রাস্তার বেহাল অবস্থা। অবিলম্বে উন্নতমানের সামগ্রী দিয়ে রাস্তা নির্মাণের দাবি এলাকাবসীর।

আরও অন্য খবর দেখুন